CELEX: 31982D0826
Language: el
Date: 1982-11-24 00:00:00
Title: 82/826/EOK: Απόφαση τής Επιτροπής τής 24ης Νοεμβρίου 1982 περί ορισμένων προστατευτικών μέτρων κατά τής κλασικής πανώλης τών χοίρων

Avis juridique important

|

31982D0826

82/826/EOK: Απόφαση τής Επιτροπής τής 24ης Νοεμβρίου 1982 περί ορισμένων προστατευτικών μέτρων κατά τής κλασικής πανώλης τών χοίρων  

Επίσημη Εφημερίδα αριθ. L 347 της 07/12/1982 σ. 0024 - 0024

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 24ης Νοεμβρίου 1982  περί ορισμένων προστατευτικών μέτρων κατά της κλασικής πανώλης των χοίρων  (82/826/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητας,  την οδηγία 64/432/ΕΟΚ του Συμβουλίου της 26ης Ιουνίου 1964 περί προβλημάτων υγειονομικού ελέγχου στον τομέα των ενδοκοινοτικών συναλλαγών βοοειδών και χοιροειδών (1), όπως τροποποιήθηκε τελευταία από την οδηγία 82/61/ΕΟΚ (2), και ιδίως το άρθρο 9,  Εκτιμώντας:  ότι εκδηλώθηκε επιζωοτία σε οριοθετημένο τμήμα της επικράτειας του Βελγίου· ότι η επιζωοτία αυτή είναι επικίνδυνης φύσεως για τη μίσθωση ζώων των άλλων Κρατών μελών, λόγω του σημαντικού όγκου των συναλλαγών των ζώντων ζώων·  ότι πρέπει, κατά συνέπεια, να υιοθετήσουν τα άλλα Κράτη μέλη κατάλληλα μέτρα, για να εξασφαλισθεί η προστασία τους, μέχρι του χρόνου του απαραίτητου για την εξουδετέρωση αυτής της επιζωοτίας·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Τα Κράτη μέλη απαγορεύουν την είσοδο στην επικράτειά τους ζώντων χοίρων προελεύσεως των ακόλουθων μερών της επικράτειας της Αμβέρσας: εξαιρείται η κοινότητα του Baarle Hertog, ζώνη περιορισμένη δυτικά από την εθνική οδό 20, από τα ολλανδικά σύνορα μέχρι την ένωση του αυτοκινητοδρόμου Ε 3 με την εθνική οδό 20, βόρεια από τα ολλανδικά σύνορα και νότια από τον αυτοκινητόδρομο Ε 3, από την ένωσή του με την εθνική οδό 20.  Άρθρο 2  Το υγειονομικό πιστοποιητικό, που προβλέπεται από την οδηγία 64/432/ΕΟΚ του Συμβουλίου και συνοδεύει τους χοίρους που εξάγονται από το Βέλγιο, πρέπει να συμπληρώνεται με την ακόλουθη μνεία: «Ζώα σύμφωνα με την απόφαση της Επιτροπής της 24ης Νοεμβρίου 1982».  Άρθρο 3  Η Επιτροπή παρακολουθεί την εξέλιξη της καταστάσεως και η παρούσα απόφαση θα τροποποιηθεί ενδεχομένως σε συνάρτηση με αυτή την εξέλιξη.  Άρθρο 4  Η παρούσα απόφαση απευθύνεται στα Κράτη μέλη.  Έγινε στις Βρυξέλλες, στις 24 Νοεμβρίου 1982.  Για την 'Επιτροπή  Poul DALSAGER  Μέλος της Επιτροπής  (1) ΕΕ αριθ. 121 της 29. 7. 1964, σ. 1977/64.  (2) ΕΕ αριθ. L 29 της 6. 2. 1982, σ. 13.